പതിനഞ്ചുകാരിയെ പീഡിപ്പിച്ച കേസ് മദ്രസ അധ്യാപകന് 25 വര്ഷം തടവും ഒരു ലക്ഷം രൂപ പിഴയും തിരുവനന്തപുരം: വിവാഹ വാഗ്ദാനം നല്കി പതിനഞ്ചുകാരിയെ പീഡിപ്പിച്ച കേസില് പ്രതിയായ മദ്രസ അധ്യാപകന് 25 വര്ഷം കഠിന തടവും ഒരു ലക്ഷം രൂപ പിഴയും വിധിച്ചു. ബീമാപ്പള്ളി മാണിക്യവിളാകം സ്വദേശി അബ്ദുള് റഹ്മാന് 24നെയാണ് തിരുവനന്തപുരം അതിവേഗ സ്പെഷ്യല് കോടതി ശിക്ഷിച്ചത്. പിഴ അടച്ചില്ലെങ്കില് ഒരു വര്ഷം കൂടുതല് ശിക്ഷ അനുഭവിക്കണം. 2018 ലാണ് കേസിനാസ്പദമായ സംഭവം നടന്നത്. വിവാഹ വാഗ്ദാനം ചെയ്താണ് 15 കാരിയെ പീഡിപ്പിച്ചത്. വിവാഹത്തില് നിന്നും പിന്മാറിയപ്പോള് പെണ്കുട്ടി ആത്മഹത്യക്ക് ശ്രമിച്ചു. ആത്മഹത്യക്ക് ശ്രമിച്ച പെണ്കുട്ടിയെ സ്ഥലത്തെത്തിയ അബ്ദുള് റഹ്മാന് മര്ദ്ദിക്കുകയും ചെയ്തു. പൂന്തുറ പൊലീസില് പിന്നീട് അബ്ദുള് റഹ്മാന് പീഡിപ്പിച്ചുവെന്ന് പെണ്കുട്ടി മൊഴി നല്കി. പീഡനവിവരം പുറത്ത് പറഞ്ഞാല് കൊല്ലുമെന്ന് ഭീഷണിപ്പെടുത്തുകയും ചെയ്തിരുന്നു. വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe